SET รีบาวด์! ปิดเช้าบวก 9 จุด ลุ้นคลายล็อกดาวน์เฟส 3 ลุ้นบ่ายวิ่งต่อทะลุแนวต้าน 1,315 จุด
SET รีบาวด์! ปิดเช้าบวก 9 จุด ลุ้นคลายล็อกดาวน์เฟส 3 ลุ้นบ่ายวิ่งต่อทะลุแนวต้าน 1,315 จุด โดยดัชนีช่วงเช้าปิดที่ระดับ 1,313.40 จุด เพิ่มขึ้น 9.43 จุด หรือ 0.72% มูลค่าการซื้อขาย 2.72 หมื่นล้านบาท
25 พ.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,313.40 จุด เพิ่มขึ้น 9.43 จุด หรือ 0.72% มูลค่าการซื้อขาย 2.72 หมื่นล้านบาท 
10 หุ้นดันดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวขึ้นไปหลังจากที่ลงมาค่อนข้างแรงเมื่อวันศุกร์ที่ผ่านมา แต่การที่ดัชนีฯสามารถปิดตลาดเหนือระดับ 1,300 จุดได้ ทำให้ตลาดฯรีบาวด์ได้เช้านี้ เป็นไปในทิศทางเดียวกับตลาดหุ้นในภูมิภาคเอเชียที่เปิดทำการเช้านี้ส่วนใหญ่จะเคลื่อนไหวในแดนบวก แม้หลายตลาดปิดทำการในวันนี้
ทั้งนี้ ตลาดบ้านเราได้รับแรงหนุนจากการลุ้นคลายล็อกดาวน์ เฟส 3 แต่ก็ต้องระวังเนื่องจากสถานการณ์ระหว่างจีน และสหรัฐฯ มีความตึงเครียดมากขึ้นเรื่อย ๆ ส่งผลให้ upside ตลาดมีจำกัด และวันนี้หุ้นในกลุ่มนิคมอุตสาหกรรมก็ปรับตัวขึ้นได้ดี จากที่ Laggard และหากสงครามการค้าระหว่างสหรัฐฯ และจีน ตึงเครียดก็มีโอกาสที่จะย้ายฐานการผลิตมาไทยได้เหมือนกัน โดยวันนี้หุ้นขนาดกลาง และหุ้นขนาดเล็ก ปรับตัวขึ้นได้ดี
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯมี upside ไม่มาก โดยให้แนวต้านไว้ที่ 1,315-1,320 จุด ส่วนแนวรับ 1,300 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM     มูลค่าการซื้อขาย  1,473.58 ล้านบาท  ปิดที่   23.70 บาท เพิ่มขึ้น  0.80 บาท
WHA     มูลค่าการซื้อขาย  1,152.84 ล้านบาท  ปิดที่    3.14 บาท เพิ่มขึ้น  0.14 บาท
STA     มูลค่าการซื้อขาย  1,144.10 ล้านบาท  ปิดที่   23.20 บาท เพิ่มขึ้น  0.50 บาท
GPSC    มูลค่าการซื้อขาย    911.39 ล้านบาท  ปิดที่   78.50 บาท เพิ่มขึ้น  1.25 บาท
AMATA   มูลค่าการซื้อขาย    866.87 ล้านบาท  ปิดที่   14.10 บาท เพิ่มขึ้น  0.60 บาท